Lagoonside@77 spog met 'n uitstekende ligging, net 80 m vanaf die pragtige strandmeer. 'n Lekker strand vir vlieërbranderryers is ook net om die draai.
Verblyf word gebied in 3 aparte privaat selfsorg-eenhede. Eenheid 1 en 2 het 'n kombuisie en 'n en suite-badkamer. Eenheid 3 is 'n selfsorg-strandkothuis. Al die eenhede het moderne geriewe en 'n ontspanne strandhuis-atmosfeer. Hier kan jy jou skoene uitskop en ontspan. Die dek, wat gedeel word, het braaigeriewe en lieflike see-uitsigte en is die ideale plek vanwaar gaste die pragtige sonsondergang kan bewonder met 'n skemerkelkie in die hand.
Selfsorgeenheid 1 en 2 beskik o…
Selfsorgeenheid 1 en 2 beskik oor 'n kombuisie met 'n mikrogolfoond, yskassie, ketel, broodrooster, wasbakkie en breekware, asook 'n slaapkamerarea en 'n en suite-badkamer met 'n toilet, wasbak en stort. Albei eenhede het 2 enkelbeddens elk. Ons voorsien badhanddoeke en linne, maar gaste moet asseblief hul eie strandhanddoeke saambring. Alle beddens het elektriese komberse en elke kamer het 'n paneelverwarmer vir die kouer maande en 'n waaier vir die somermaande. Eenheid 1 en 2 het hul eie braaigeriewe of gaste kan die gemeenskaplike dek met braaigeriewe en see-uitsigte gebruik. Elke eenheid het sy eie afstandbeheer vir die hek en veilige parkeerplek op die perseel. Gratis WiFi is beskikbaar. Rook is verbode in die eenheid en naby die vensters en deure van die eenhede.
Eenheid 3 het 'n oopplan-leefarea en -kombuis, wat ten volle toegerus is, asook 'n binnebraai. Gaste moet hul eie hout en blitz bring. Die konsertina-deure in die oopplan-leefarea en -kombuisarea bied toegang tot die privaat patio. Daar is 2 slaapkamers waarvan een 'n dubbelbed het en die ander 2 enkelbeddens het. Die badkamer het 'n instapstort, wasbak en toilet. Die hoofslaapkamer het 'n platskerm-TV en 'n en suite-badkamer met 'n instapstort, wasbak en toilet. Gratis WiFi is beskikbaar, asook veilige parkeerplek agter 'n afstandbeheerde hek. Rook is verbode in die eenheid en naby die eenheid se vensters en deure.
Die skuifdeure van Eenheid 1, 2 en 3 het Trellidoors en al die vensters het diefwering.
Gaste wat na Lagoonside@77 gekyk het, het ook belangstelling getoon in die volgende lekke plekke:
Hoofstraat 77, Langebaan, 7357, Wes-Kaap